গেলো ৬ এপ্রিল মুক্তি পেয়েছে দেশীয় চলচ্চিত্রের জনপ্রিয় জুটি চিত্রনায়ক বাপ্পী চৌধুরী ও চিত্রনায়িকা মাহিয়া মাহি অভিনীত ”পলকে পলকে তোমাকে চাই” ছবিটি। সেন্সর সার্টিফিকেট পাবার মাত্র চারদিনের প্রস্তুতিতে ছবিটি মুক্তি পাবার কারণে খুব বেশী প্রচার-প্রচারণায় যেতে পারেনি ছবিটি। কিন্তু তারপরও ৭০টি হলে মুক্তি পাওয়া এই ছবিটি মুক্তির তিন দিনের মাথায়ও বেশ ভালো চলছে। শাহনেওয়াজ শানু পরিচালিত এই ছবিটি নিয়ে নায়ক বাপ্পী চৌধুরী মুক্তির আগেই জানিয়েছিলেন,তিনি এই ছবিটি নিয়ে আশাবাদী। আর তার সেই আশা বৃথা যে যায়নি তা ভালোই বোঝা যাচ্ছে ছবিটির তৃতীয় দিনের সাড়াতেও।